《寄朱伯盛》
明代·卢熊

白首耽书更不忘，鹄文虫篆烂生光。
高人为赋峨冠石，太史曾题琢玉坊。
野屐蹋云闲看竹，春帘凝雾静焚香。
别来又泛松陵棹，渺渺轻鸥江水长。

作者简介：（1331—1380）元明间苏州府昆山人，字公武。少从杨维祯学，博学能文，工篆籀。元末为吴县教谕。洪武初，起故官，迁工部照磨。以善书授中书舍人，出为兖州知州。以簿录刑人家属事坐累死。有《说文字原章句》、《孔颜世系谱》、《苏州志》、《兖州志》、《蓬蜗集》、《幽忧集》、《石门集》、《清溪集》。